Braambusch

De Braambusch oder Braamstruuk (lat.: Genista) is en Geslecht vun Planten. Se höört to de Bottervagelblomen (Faboideae) mit to.

 Kennteken 
De Braamstrüker hefft faken Twiegen mit Döörn doran. Se wasst as en Struuk oder as Halven Struuk. Wie groot he warrt, kümmt up de Aart up an, man bit hen to 2 m könnt dat woll ween. He wasst up en Pahlwuddel. De Blöer staht nich in Paaren un sünd nich deelt oder dreedeelt. De Blöten sünd tomeist vun gele Farv. Se könnt up- un toklappen oder -springen. Befrucht weert se vun Immen un Hummeln, de de Pollen vun ene Planten na de annere bringt. Man sülvst befruchten is ok begäng. De Saat sitt in Pulen, mol bloß een, bi annere Arden ok en ganze Reeg. Utbreedt warrt de Braamstruuk dör Sleuderfrücht. All Delen vun de Planten sünd giftig.

 De Braambusch in de Historie 
Vun den Braamstruuk schall de Stadt Bremen ehren Naam vun her hebben. Up de Dünen an de Werser schöllt sunnerlich veel so'n Strüker wussen hebben. Vun den latienschen Naam „planta genista“ hett nu wedder dat engelsche Königshuus Plantagenet sien Naam vun weg. Düsse Plant is den Grünner vun dat Huus sien Teken ween. 

 Wo de Braambusch vörkümmt 
Dat Geslecht kümmt vör in Europa, in Afrika in de Gemarken an de Middellannsche See un in Westasien. As Heckenplanten is dat vun Siedlers ok mitnamen wurrn na Neeseeland. Dor hett sik dat as en aggressiven Neophyten utbreedt.

 Systematik 
To dat Geslecht höört bi 90 Aarden to, dormank 58 in Europa. Unner annern gifft dat düsse Aarden vun Genista:

{| class="Tabell" style="text-align:left"
|- style="background-color:#90e090;"
! align="center" | Düütschen Naam || align="center" | Wetenschopplichen Naam
|-
| Grisen Braambusch || Genista cinerea
|-
| || Genista hirsuta
|-
| Rüschenblatt-Braambusch || Genista spartioides
|-
| Düütschen Braambusch || Genista germanica
|-
| Dornen-Braambusch || Genista acanthoclada
|-
| Engelschen Braambusch || Genista anglica
|-
| Flünken-Braambusch || Genista sagittalis
|-
| Farv-Braambusch || Genista tinctoria
|-
| Haar-Braambusch oder Heide-Braambusch || Genista pilosa
|-
| Korsischen Braambusch || Genista corsica
|-
| Kogel-Braambusch || Genista radiata
|-
| Weken Braambusch || Genista tenera
|-
| Salzmann sien Braambusch || Genista salzmannii
|-
| || Genista monspessulana
|}

 Borns 
 Literatur 
 Siegmund Seybold (Rutg.):Schmeil-Fitschen interaktiv, CD-Rom, Wiebelsheim, 2001/2002, ISBN=3-494-01327-6 

 Weblenken 

Kategorie:Braambusch